GiliGold/VAD_KnessetCorpus huggingface dataset:
שמואל חיימוביץ: אנחנו בדעה שצריך לעשות הנמכה תקנית, כמו זאת שנחסמה, בסמוך לכניסת חברי הכנסת.
שמואל חיימוביץ: זאת הכניסה העיקרית שמשמשת היום אנשים עם מוגבלות בכיסא גלגלים שמגיעים לבניין.
רוני בר-און: במקום ההנמכה שהיתה, שעליה נבנה אולפן הטלוויזיה, אין כרגע הנמכה בכניסה שבה משתמשים הנכים?
שמואל חיימוביץ: עשו שם משהו מעץ, שמדי פעם נדרס על-ידי ג'יפים, זז מן המקום.
שמואל חיימוביץ: זה אפילו מסוכן.
שמואל חיימוביץ: אני מבקש לציין כמה בעיות שטרם נפתרו.
שמואל חיימוביץ: האחת, המעלון בקומת הוועדות הוא ישן, ויש לנו הרבה בעיות אתו.
שמואל חיימוביץ: לדעתי הגיע הזמן לשקול התקנה של מתקן חדש, כדוגמת זה שמותקן במפלס 3.
שמואל חיימוביץ: בנוסף לזה, באולם שאגאל אין עדיין מעלון ראוי.
שמואל חיימוביץ: מה שיש שם הוא מעלון אלכסוני, שהוא בעייתי מאוד מבחינת ההפעלה והתפעול.
שמואל חיימוביץ: ראוי גם שם לעשות מעלון דומה.
שמואל חיימוביץ: ידוע לי שהותקנו שירותי נכים בקומת הוועדות, וזה חידוש חשוב מאוד.
שמואל חיימוביץ: עד לאחרונה השירותים הרלוונטיים היו רק בכניסת חברי הכנסת.
שמואל חיימוביץ: לא ידוע לי אם הותקנה מערכת שמע באולם המליאה, אבל אמרו לי שהותקנה.
שמואל חיימוביץ: המלצתי בזמנו על התקנה של מערכת שמע, שתאפשר למוגבלי שמיעה לשמוע את הדיונים שמתקיימים, מעבר למחיצת הזכוכית.
שמואל חיימוביץ: בכל מקום שיש דלפק שנותן שירות לקהל אפשר לשפר את הנגישות של מתקני השמע על-ידי התקנה של לולאה.
שמואל חיימוביץ: לא ידוע לי אם זה בוצע.
שמואל חיימוביץ: אני ממליץ בפני מי שאחראי בבניין הכנסת על האחזקה ועל הבינוי לעקוב ולבדוק מול התסקיר שבזמנו ערכתי, אילו משימות נותרו לביצוע.
שמואל חיימוביץ: המלצה כללית חשובה מאוד היא לעקוב אחרי הבנייה של האגף החדש כדי לוודא ששם יהיו כל הסידורים, כמו שאנחנו מדברים עליהם לאור ההתפתחויות בחקיקה.
שמואל חיימוביץ: לפני כשלוש שנים היה אצלי מתכנן האגף החדש והוא הציג לי תוכניות.
שמואל חיימוביץ: היו לי כמה הערות, ולא ידוע לי אם הוא תיקן בעקבות ההערות האלה.
שמואל חיימוביץ: אני זוכר בעיה שעשויה להיות עם רמפה מסוימת שעתידה להיות בבניין.
רוני בר-און: בהשוואה למוסדות ציבור אחרים, למשל מוסדות ציבור ממשלתיים, בהשוואה לבניינים חדשים כמו קריית הממשלה החדשה ובית-המשפט העליון – האם שם המצב יותר טוב, או שגם שם עדיין יש בעיות בנושא של הנגשה ונגישות?
רוני בר-און: בבנייני ציבור כמו תיאטראות, המקום הוא אחר לדון בו.
שמואל חיימוביץ: אחד מהדברים שעשיתי כאשר נכנסתי לתפקיד היה לשכתב את ההנחיות של משרד האוצר לגבי הנחיות נגישות והנחיות ממשלה בבתי-משפט חדשים.
שמואל חיימוביץ: יש פרק שלם על נגישות במסגרת הדבר הזה.
שמואל חיימוביץ: פועל יוצא מההנחיות שהיו לפני ששכתבתי את זה הוא, שקריות ממשלה ובתי-משפט נבנים על-פי סטנדרטים טובים יותר מאשר בכנסת.
רוני בר-און: האם בבניין הממשלה החדש אין בעיות?
שמואל חיימוביץ: יש בעיות.
שמואל חיימוביץ: אחת הבעיות היא למשל חלוקה פנימית עם מחיצות לכיוון של עמדות עבודה.
שמואל חיימוביץ: לא פעם אנחנו מגיעים למצבים שיש מעברים צרים ופתחים צרים, ואי-אפשר להגיע לעמדות עבודה.
רוני בר-און: שמעתי טענה שלמשל אנשים עם מגבלות ראייה שזקוקים לכלב נחייה לא מורשים להיכנס עם כלב הנחייה שלהם אל הכנסת.
שמואל חיימוביץ: אני לא מכיר טענה כזאת, אני יודע שזה בניגוד לחוק.
רוני בר-און: מר אורן גנור, מארגון "בזכות", בבקשה.
אורן גנור: אם דובר על נגישות באספקטים רחבים יותר, לאו דווקא לכיסאות גלגלים, כאדם עיוור היה לי מאוד קשה להגיע לכאן הבוקר, מסיבות שונות.
אורן גנור: כשמדובר על נגישות אנחנו חושבים על רמפות ומעלונים, והכול חשוב ויאה.
אורן גנור: לגבי כלבי נחייה, יש חוק ואם יהיה לי בעתיד כלב אני משוכנע שלא תהיה לי בעיה להגיע אתו לכנסת.
רוני בר-און: אמר לי חבר הכנסת נסים דהן, שיש בעיה להכניס כלב נחייה לכנסת.
שאול יהלום: אין בעיה, אלי לוועדה באים עיוורים עם כלבים.
אנה שניידר: לאחרונה תוקן חוק משכן הכנסת ורחבתו, והוגדר חפץ אסור, ובמפורש הוחרג מתוך ההגדרה כלב נחייה.
רוני בר-און: מר גנור, מה היתה הבעיה בהגעה שלך לחדר הוועדה, או לכנסת בכלל?
אורן גנור: למעשה נעזרתי בבחורה מבחוץ, שעזרה לי להגיע לכאן.
אורן גנור: באופן עקרוני יש בעיה של תאורה.
אורן גנור: כאדם עם שרידי ראייה, אני מניח שתאורה טובה יותר שיכולה להבליט את הבהיר ואת הכהה, כשמדובר בעמודים, במדרגות, בסימנים על הקרקע שאני יכול להרגיש אותם, היתה מונעת ממני לפחות התגלגלות אחת במדרגות, שממש קרתה לי עכשיו.
אורן גנור: צריך לשים את הדגש גם על נקודות כאלה.
אורן גנור: אני לא יודע איך זה משפיע על החיצוניות של הכנסת או על המראה הפיסי שלה, אבל אולי כדאי לתת את הדעת גם לקונטרסטים בצבעים, בניגודים ובדברים שאפשר להרגיש אותם.
אורן גנור: נושא נוסף הוא ריפוד עמודים, שקיים במקומות מסוימים, לאו דווקא בכל מוסדות הציבור.
אורן גנור: כשאדם מתקרב במהירות גבוהה ובכובד משקל כמו שלי לכיוון עמוד, זה יכול להסתיים לא טוב.
אורן גנור: אם אפשר לרפד אותו, זה מקובל בכל מיני מקומות.
שמואל חיימוביץ: אני מבקש להצביע על התסקיר שערכתי בזמנו ובו המלצתי על הזדקקות ליועץ מיוחד בנושא נגישות של מוגבלי ראייה.
שמואל חיימוביץ: אני מניח שבעקבות כך אפשר לשפר דברים.
רוני בר-און: מר אריה שרבף, מנהל הבנא"ם, בבקשה.
אריה שרבף: לפני כארבע שנים ישבנו עם מר חיימוביץ, והוצא דוח.
אריה שרבף: את הדוח הזה הבאנו לוועדת הרכישות, ובוצעו בו הרבה דברים, כמו המעלון של הנכים בקומה שלישית.
אריה שרבף: בקומה הראשונה המעלון יתבצע תוך שבועיים.
רוני בר-און: אני מבקש שתאמר לנו מה לא בוצע, ומה בדעתכם לעשות בעניין הזה.
אריה שרבף: בעניין מעלון בטרקלין שאגאל יש בעיה אסתטית לעשות את המעלון כפי שהם דורשים.
אריה שרבף: הם דורשים לעשות ירידה שהשיפוע שלה יכול להגיע עד הבמות, ומבחינה ביצועית לא ניתן לעשות דבר כזה.
אריה שרבף: הכנסנו לשם מעלית שתתאים למקום, ועד היום לא מצאנו פתרון לנושא הזה.
שמואל חיימוביץ: המעלון הזה הוא לא אפקטיבי, כאילו אין מעלון.
אריה שרבף: אנחנו מתכוונים להחליף את המעלון למעלון טוב יותר.
שמואל חיימוביץ: כמו זה שעשיתם בקומה 3?
אריה שרבף: אין אדמה מתחת, וזאת מעלית שצריכה לרדת, לכן זה לא אפשרי.
רוני בר-און: אין תשובה כזאת שאין פתרון.
רוני בר-און: עם כל הכבוד לאסתטיקה, אני לא יודע אם זאת תשובה שאנחנו יכולים לקבל אותה.
רוני בר-און: מדובר על מקום שהוא לב לבה של הכנסת.
רוני בר-און: אין היום דבר שאי-אפשר לפתור אותו בגלל בעיית אסתטיקה.
רוני בר-און: תביא אדריכל יותר טוב, שייעץ לך מה לעשות.
אריה שרבף: בעניין הרמפה בכניסה חברי הכנסת, בנו שם את אולפן הטלוויזיה ולכן בנינו רמפה זמנית.
אריה שרבף: יש בעיה לחצוב את האבן.
שמואל חיימוביץ: מה הבעיה?
אריה שרבף: פתרון הבעיה יארך שנתיים-שלוש.
רוני בר-און: אתה אומר ששנתיים-שלוש לא תהיה הנמכה במקום שהיתה צריכה להיות?
אריה שרבף: יש הנמכה זמנית.
רוני בר-און: אז תפרקו את אולפן הטלוויזיה.
רוני בר-און: אתה חושב שעוזר לנכים להיכנס לכנסת שהם יודעים שמתחת לאולפן הטלוויזיה קבורה הנמכה?
רוני בר-און: אם צריך לחצוב באבן, תחצבו באבן.
אריה שרבף: יש שם פתרון, יש רמפה.
שמואל חיימוביץ: היא ניידת, וזה בניגוד לתקן.
אריה שרבף: יש שינויים בתקן.
אריה שרבף: עשינו שירותי נכים באגף החדש, והתקן שונה.
אריה שרבף: הבעיה היא שהתקן משתנה לעתים תכופות.
אריה שרבף: באולם המליאה יש מערכות שמע, וכך גם בוועדות, כך שכבדי שמיעה יכולים לשמוע את הישיבות.
אריה שרבף: במעליות התקנו מערכת כריזה כתב ברייל, דבר שלא היה קודם לכן.
אריה שרבף: יש מערכות בטיחות בבניין במקומות שלא היו.
אריה שרבף: בקומת הוועדות ובקומה שלישית התקנו שירותי נכים.
אריה שרבף: בכל ועדה שמגיעים אליה כבדי שמיעה שמעוניינים במתורגמן לשפת הסימנים, יכולים לבקש מתורגמן כזה.
אריה שרבף: אלה דברים שנעשו במשך שלוש השנים האחרונות.
שאול יהלום: באופן יחסי נעשו פה הרבה דברים טובים, וצריך לברך את הסוקרים ואת מחלקת הבנא"ם.
שאול יהלום: אבל צריך להבין שהכנסת היא הסמל של כל מדינת ישראל.
שאול יהלום: הוועדה שלי מרכזת את רוב החקיקה בנושאים האלה ואנחנו דנים עם גופים שצריכים לבצע ולהשקיע תקציב בנושא של הנגשה לנכים, הם תמיד שואלים אם כבר בכנסת הדברים כבר נעשו.
שאול יהלום: הם צודקים, כי כל זמן שהכנסת לא עושה, מדוע אנחנו דורשים ממרפאה של קופת-חולים?
שאול יהלום: לכן אני אומר שאנחנו לא צריכים רק לבצע, אלא לבצע מהר.
שאול יהלום: ההצעה המעשית שלי, אדוני היושב-ראש, היא שתקבע זמן, נניח חודשיים, ובתום החודשיים האלה כל נושא שנמצא במחלוקת בין אנשי המקצוע מטעם המוגבלים, שזה אנשי הנציבות, לבין אנשי הבנא"ם, יובא אליך לא רק כיושב-ראש ועדת הכנסת, אלא גם כיושב-ראש ועדת תקציב הכנסת, ואתה תכריע בעניין הזה.
שאול יהלום: אתה תחליט האם הבקשה מוגזמת או לא ומה אפשר לעשות.
שאול יהלום: באופן מעשי אני מבקש להוסיף עוד נושא אחד.
שאול יהלום: מקובל שאנשים ניגשים לארון הקודש ומנשקים אותו ומתפללים לידו.
שאול יהלום: בבית הכנסת שבבניין אי-אפשר לגשת עם כיסא גלגלים לארון הקודש, וצריך לעשות שם שינוי רציני.
שאול יהלום: אני מבקש לכלול את זה גם בעבודה.
אריה האן: יש שם בעיה, כי ארון הקודש הזה הוא עתיק, הוא הובא מאיטליה והוא בן מאות שנים.
שאול יהלום: אם זה היה פשוט, זה כבר היה נעשה.
דני יתום: כדי לנסות להיות קונקרטיים, אני חושב שכדאי להטיל על הגורמים הרלוונטיים בכנסת להגיש תוכנית עבודה.
דני יתום: בתוכנית העבודה הזאת צריך להביא לידי ביטוי את כל אותם מרכיבים שהם חשובים ביותר על-מנת לשפר את הנגישות של אנשים עם מוגבלויות לאתרים השונים בכנסת.
דני יתום: אנחנו, כחברי ועדת הכנסת, צריכים לפקח ולהבטיח שלא רק שהמרכיבים הללו נמצאים בתוכנית העבודה לפי סדר עדיפות, אלא שגם יוקצה לזה תקציב בהתאם.
דני יתום: מכיוון שאם לא יוקצה לזה תקציב, הדברים עלולים שלא להתבצע.
דני יתום: אני חושב שכדאי שזה יהיה הסיכום, שתוך פרק זמן מסוים תוגש תוכנית עבודה שתיעשה בשיתוף פעולה עם הגורמים הרלוונטיים, כמו מר חיימוביץ ואחרים.
דני יתום: לא בהכרח כל הדרישות ייענו, אבל אנחנו נפעיל את שיקול הדעת שלנו.
אריה האן: רוב הדברים שהתבקשנו לעשות נעשו, והושקעו כספים רבים.
אריה האן: אנחנו לא הפסקנו את העבודה.
אריה האן: יש כמה דברים שנתקלנו בבעיה, והבעיה המרכזית היא באולם שאגאל.
אריה האן: יש שם מעלון, ואתה טוען שהוא לא טוב.
אריה האן: ניסינו למצוא פתרון אחר, ואז התברר, כפי שאמר אריה שרבף, שהשיפוע צריך להגיע עד לבמה.
אריה האן: אני רואה שנשארו שניים או שלושה דברים, שאחד מהם זאת החלפה שעשינו ופתאום נתקלנו בבעיה טכנית.
אריה האן: אנחנו עובדים על זה, ותוך שבועיים ייגמר המכרז ואז יתקינו חדש.
אריה האן: בעניין הדברים האחרים נשב עם מר חיימוביץ ונראה.
אריה האן: אין לנו כל בעיה לעשות את הדברים, והראיה שעשינו הרבה דברים, כפי שציין גם מר חיימוביץ.
רוני בר-און: כהצעת הסיכום של הוועדה אני מציע לקחת גם את הדברים של חבר הכנסת יהלום וגם את הדברים של חבר הכנסת יתום, וכן את הדברים ששמענו פה מהמשתתפים האחרים בדיון.
רוני בר-און: הצעת הסיכום היא כדלהלן: 1.
רוני בר-און: הכנסת חייבת לשמש מודל לכל מבני הציבור, ובוודאי למבני השלטון במדינה, בדרך שבה היא מאפשרת לאנשים בעלי מוגבלויות, מכל סוג שהוא, לבוא בשערי המשכן ולתפקד בו כאדם נטול מוגבלויות לכל דבר ועניין, ככל שהדבר נתון בידה של הכנסת.
רוני בר-און: בעניין סקר הצרכים שהוצע לפני כשלוש שנים, הוועדה מברכת על התיקונים, השיפורים והמתקנים שבוצעו על-ידי מנגנון הכנסת.
רוני בר-און: הוועדה קובעת, כי את הדברים שטרם בוצעו יש לבצע ככל הניתן לא יאוחר מתום שלושת החודשים הקרובים.
רוני בר-און: עניין שלא הוזכר, גם בגין שאלה של אפשרות ביצוע או של תקצוב, יובא להכרעה של יושב-ראש ועדת הכנסת ושל חבר הכנסת שאול יהלום, חבר הוועדה.
רוני בר-און: בשיתוף פעולה עם נציבות שוויון לאנשים עם מוגבלויות ומנגנון הכנסת, תוגש תוכנית עבודה מסודרת לגבי כל הפעולות הנדרשות לביצוע בעתיד הבינוני והרחוק.
רוני בר-און: התוכנית תובא לאישור ולמעקב של ועדת הכנסת.
שאול יהלום: אני מבקש להוסיף שהצעת הסיכום כוללת גם את האגף החדש.
אריה האן: באגף החדש זה שונה, כי שלושה חודשים זה לא רלוונטי לאגף החדש.
רוני בר-און: באגף החדש מלכתחילה זה נבנה מתוך ההתבוננות של הנציבות.
רוני בר-און: בזה תם הדיון בנושא, ואנחנו מאחלים לכל עם ישראל בריאות טובה.
רוני בר-און: אישור נוסח הצעות החוק הבאות לקריאה שנייה ולקריאה שלישית: א.
רוני בר-און: הצעת חוק יסוד: הכנסת (תיקון מס' 38) (זימון לוועדה של נושא משרה או ממלא תפקיד); ב.
רוני בר-און: הצעת חוק הכנסת (תיקון מס' 20) (זימון לוועדה של נושא משרה או ממלא תפקיד), התשס"ה-2004
רוני בר-און: אנחנו עוברים לנושא הבא: 2.
רוני בר-און: הצעת חוק יסוד: הכנסת (תיקון מס' 38) (זימון לוועדה של נושא משרה או ממלא תפקיד).
רוני בר-און: הצעת חוק הכנסת (תיקון מס' 20) (זימון לוועדה של נושא משרה או ממלא תפקיד), התשס"ה-2004.
רוני בר-און: בישיבה הקודמת קראנו את החוק ואישרנו אותו, אבל כאשר החרגנו את מי שאנחנו לא מזמנים לוועדה באופן שבו סיכמנו את מה שסיכמנו, קבענו שזה נשיא המדינה, יושב-ראש הכנסת ונושא משרה שיפוטית בעניין של שפיטה.
רוני בר-און: רק אחרי שנפרדנו, נזכרה נציגת משרד המשפטים שיש להם בקשה נוספת, והיא להחריג מהזמנה גם מי שהוא נושא משרה בראשות של חקירה או תביעה לגבי דבר תלוי ועומד.
רוני בר-און: כלומר, שלא נזמין לכאן קצין משטרה שמנהל חקירה ונעשה לו צו הבאה, או שלא נזמין לכאן תובע של פרקליטות המדינה כאשר התיק תלוי ועומד בבית-המשפט.
רוני בר-און: זה סוג של התערבות רשות ברשות.
רוני בר-און: זאת אומרת, אם אתה רוצה לדבר עם פלוני לגבי האזנות לפוליטיקאים בעקבות דוח היועץ המשפטי לממשלה, עניין שכבר נגמר, אין לך בעיה בעניין הזה.
רוני בר-און: אם אתה רוצה לדבר עם פרקליט אלמוני על כתב אישום כנגד איש פוליטי, שמלכתחילה לא היה צורך להתעסק אתו ולהגיש אותו, אבל הדיון שלו כבר נגמר בבית-המשפט, אתה יכול להזמין אותו לכאן.
רוני בר-און: אתה לא יכול להזמין אותו כל עוד הנושא שבו הוא מטפל כנושא משרה בראשות חקירה או תביעה הוא נושא חי ועומד.
רוני בר-און: זאת הדרישה של משרד המשפטים.
שאול יהלום: את הנתבע אפשר להזמין?
רוני בר-און: כן, הנתבע איננו נושא משרה.
רוני בר-און: ההגנה היא מפני ניסיון להתעמרות של ועדת הכנסת בנושא משרה של חקירה או תביעה בעודו מטפל בעניין.
רוני בר-און: אם אתה רוצה להזמין את הנאשם שיספר מה עושים לו, או אתה רוצה להזמין את אותם פוליטיקאים או חברי מועצות עיר שיספרו איך מאזינים להם ומפרים את הזכות שלהם לנהל את תפקידם, איש לא מונע את זה ממך, כי הוא איננו נושא משרה בראשות חקירה או תביעה.
רוני בר-און: אומרים לך שלא תטיל אימה על אותו קצין משטרה, על אותו פרקליט, על אותו מנהל מחלקה במשרד המשפטים באמצעות הטלטול שלו לוועדת הכנסת.
שאול יהלום: במידה מסוימת אין לזה סוף, משום שעצם הדיון שמתפרסם ואנחנו לא דנים בחדרי חדרים, כבר משפיע על אותו חוקר, גם אם החוקר יישב בבית ויצפה בערוץ הכנסת.
רוני בר-און: אבל זה לא חושף אותו למצב שתשאל אותו פה שואלות, והוא יצטרך או לשקר לך או לשמור על זכות השתיקה.
שאול יהלום: צריך להיות איזון בין החוקר לנחקר.
שאול יהלום: נניח שבפני ועדת הבריאות נוצרת בעיה שמופצים מוצרי מזון מסוג "רמדיה" שיש בהם סכנה כלשהי.
שאול יהלום: ועדת הבריאות, או המליאה שקיבלה את ההצעה הזאת, בודקת מה לעשות, האם להסיר את המוצרים מהמדפים, האם נעשות בדיקות מספיקות.
שאול יהלום: בדרך-כלל היא תזמין את נושאי המשרה במשרד הבריאות, לפעמים נושא המשרה במשרד הבריאות הוא המנכ"ל, שהוא גם ראש הוועדה המשמעתית שבודקת משהו.
שאול יהלום: מצד שני, יכול להיות שמתנהלת חקירה משטרתית בנושא.
רוני בר-און: אם אותו אדם רוצה להופיע בפני הוועדה, אין בעיה שהוא יופיע ואז צריך לכתוב "לא יזומן בכפייה לוועדה", או "לא יזומן כנגד רצונו", ואז זה פותר את הבעיה שהציג חבר הכנסת יהלום.
אנה שניידר: אני מציעה שהנוסח יהיה "אלא אם הסכים".
רוני בר-און: אנחנו רוצים לשלול מצב, שקצין או תובע שלא רוצה לדבר על עניין מסוים, לכאורה אנחנו יכולים לכפות עליו אבל אנחנו לא רוצים שהנשק הזה יגיע אלינו.
רוני בר-און: האם זה מספק אותך, חבר הכנסת יהלום?
שאול יהלום: אני מציע ליצור עוד פתח להוצאת קיטור, שגם אם אנחנו כופים זה צריך להיות באישור יושב-ראש הכנסת.
שאול יהלום: לפעמים יש עניין חשוב מאוד לציבור.
רוני בר-און: הממשלה תתנגד לזה.
רוני בר-און: הם אומרים שהם לא רוצים לחשוף את שלטונות החקירה ואת שלטונות התביעה, כאשר עניין חם, לכך שאתה יכול לעשות להם "חקירת על".
דני יתום: יש בזה היגיון, אבל לא הייתי רוצה שזה יגיע למצב שבו הפרצה תהיה עד כדי כך גדולה, שאפשר יהיה להכניס דרכה גם פילים ולא רק דברים שהם רלוונטיים.
דני יתום: אני חושב שצריך לנסח את זה בצורה כזאת שיהיה ברור לגמרי שאנחנו לא מתכוונים להתערב בחקירה של דבר שהוא עדיין תלוי ועומד.
רוני בר-און: אתה יודע שההגדרה "תלוי ועומד" היא בעייתית מאוד.
רוני בר-און: האם תלוי ועומד זה חקירה, כתב אישום, ערעור, ערעור בדרגה שנייה, בקשת חנינה לנשיא המדינה?
רוני בר-און: הדברים פה תלויים ועומדים משנת 1948.
דני יתום: אני מצטט אותך.
דני יתום: צריך לייחד לזה ניסוח כזה שיבטיח שאנחנו בעצם לא שופכים את התקנה הזאת עם המים.
דני יתום: שלא יהיה מצב שבו ניתן יהיה לומר לנו שזה נופל בתוך הקטגוריה שאנחנו בעצמנו אישרנו.
רוני בר-און: צריך לחשוב על כל התחקירים בצה"ל שהיו פה, עם איסור כניסת חברי כנסת.
רוני בר-און: יבוא היועץ המשפטי ויגיד שזה עניין תלוי ועומד, והם יתלו לנו ויעמידו לנו את זה עד סוף כל הדורות, רק כדי לא לבוא לכאן.
רוני בר-און: אני לא מקבל את הנוסח הזה.
רוני בר-און: נפתחו עיני.
דני יתום: אני חושב שיש מקום להחרגה, אבל הנוסח חייב להיות הרבה יותר מאוזן.
רוני בר-און: כאשר דיברו אתי היועצות המשפטיות לעניין הדרישה של משרד המשפטים, נטיית לבי היתה לשמור עליהם.
רוני בר-און: אבל אני מעדיף שאנחנו נשמור עליהם מאשר שהם ישמרו עלינו.
רוני בר-און: השמירה שלנו על האינטרסים שלהם נראית יותר טוב ממה שהם רוצים לשמור על האינטרסים שלנו.
יולי יואל אדלשטיין: אדוני היושב-ראש, ברוח הדברים של חבר הכנסת דני יתום, אני חושב שהדיון האמיתי צריך להיות פה על ניסוח מאוד מצמצם, כי כפי שציינת, ובצדק, גם בעקבות הכותרות מהשבוע שעבר, לא ייתכן שנזמן לכאן קצין חקירה ונבדוק מה מצב החקירה.
יולי יואל אדלשטיין: אבל מצד שני, נניח שאתה בודק עניין של ניגוד עניינים, ויגיד לך נציב שירות המדינה שהוא חוקר ובודק והנושא תלוי ועומד.
רוני בר-און: זה פתח שיהיה כפתחו של אולם.
רוני בר-און: אני חושב שאין צורך בהצבעה על ההצעה הזאת, אנחנו מסכימים עליה פה אחד.
רוני בר-און: אנחנו לא מתקנים את הנוסח.
רוני בר-און: אם הממשלה רוצה להסתייג, ניפגש במליאה.
רוני בר-און: שלום לכולם, אני פותח את הישיבה.
רוני בר-און: הנושא הראשון – קביעת סדרי דיון בשתי הצעות להביע אי אמון, של סיעת ש"ס ושל "האיחוד הלאומי", הצעות שעניינן -קריסת השירותים המוניציפליים ברשויות המקומיות ובמועצות הדתיות, של ש"ס, והשניה – מצוקת הגמלאים לאור התקציב של הממשלה, של "האיחוד הלאומי".
רוני בר-און: ההצעות יידונו היום.
רוני בר-און: אני מציע לקבוע דיון משולב, 10 דקות לכל מציע.
מאיר פרוש: "האיחוד הלאומי לא מופיעים כאן, כסעיף .
רוני בר-און: קיבלנו את זה רק אתמול ולכן לא תיקנו את זה בסדר היום.
רוני בר-און: אני מציע דיון משולב, 10 דקות לכל מציע, אחר כך, 20 דקות לליכוד, 10 לעבודה, 7 ל "שינוי" ו- 5 לכל היתר.
רוני בר-און: אני מעמיד את העניין להצבעה: מי בעד? – 3 בעד.
רוני בר-און: זה יהיה, אם כן, סדר הדיון.
רוני בר-און: קביעת ועדה לדיון בהצעת חוק הגנת הצרכן (תיקון- סימון מוצרי מזון כשר), התשס"ד-2004 – של חבר הכנסת אוריאל אריאל (פ/2753).
רוני בר-און: הנושא הבא - קביעת ועדה לדיון בהצעת חוק הגנת הצרכן (תיקון- סימון מוצרי מזון כשר), התשס"ד-2004 – של חבר הכנסת אוריאל אריאל (פ/2753).
רוני בר-און: מה ההצעות שנשמעו?
רוני בר-און: – לוועדת העבודה, הרווחה והבריאות, או לוועדת הכלכלה.
רוני בר-און: חבר הכנסת אריאל רוצה שהצעת החוק תידון בוועדת הכלכלה, נכון?
אורי אריאל: אני הצעתי במליאה שהצעת החוק תידון בוועדת העבודה, הרווחה והבריאות.
אורי אריאל: יושב ראש ועדת הכלכלה, חבר הכנסת שלום שמחון, הציע שזה יידון אצלו.
אורי אריאל: אני בינתיים השתכנעתי והעברתי מכתב אליך, שמצדי שהעניין ידון בוועדת הכלכלה.
רוני בר-און: אני מעמיד את העניין להצבעה: מי בעד העברת הדיון בהצעת החוק לוועדת הכלכלה?
רוני בר-און: 3 בעד.
רוני בר-און: תודה, הצעת החוק עברה לוועדת הכלכלה.
רוני בר-און: בקשת יושבי ראש ועדת החוקה, חוק ומשפט, וועדת הפנים ואיכות הסביבה להעברת הצ"ח לתיקון פקודת בתי הסוהר (מס' 29) התשס"ה-2004 מוועדת החוקה, חוק ומשפט לדיון בוועדת הפנים ואיכות הסביבה
רוני בר-און: הנושא הבא- בקשת יושבי ראש ועדת החוקה, חוק ומשפט, וועדת הפנים ואיכות הסביבה להעברת הצ"ח לתיקון פקודת בתי הסוהר (מס' 29) התשס"ה-2004 מוועדת החוקה, חוק ומשפט לדיון בוועדת הפנים ואיכות הסביבה.
רוני בר-און: כותב לי יו"ר ועדת החוקה, מיכאל איתן: "ביום 15 לנובמבר, 2004 אושרה בקריאה ראשונה הצעת חוק לתיקון פקודת בתי הסוהר (מס' 29) התשס"ה-2004 שמספרה מ- 134.
רוני בר-און: היא הועברה לדיון בוועדת החוקה.
רוני בר-און: בשל העומס הרב המוטל על ועדת החוקה, ומאחר ועל פי תקנון הכנסת ענייני בתי הסוהר נדונים בוועדת הפנים ואיכות הסביבה, אבקש להעביר את הצעת החוק להכנה לקריאה שניה ושלישית מוועדת החוקה לוועדת הפנים ואיכות הסביבה".
רוני בר-און: חבר הכנסת יורי שטרן, יושב ראש ועדת הפנים ואיכות הסביבה מסכים לקבל את הצעת החוק לדון.
מאיר פרוש: אמרת- אמרת.
רוני בר-און: אם אין מתנגדים, אנחנו מאשרים את הבקשה פה אחד.
רוני בר-און: מבקש ממני מזכיר הכנסת, מודיע לי באופן חגיגי שב- 23 בנובמבר, י' בכסלו, השנה, תקיים הכנסת דיון בנושא ציון יום הבינלאומי למאבק באלימות כנגד נשים.
רוני בר-און: מבקשים מאתנו לקבוע מסגרת דיון.
רוני בר-און: המלצת יושב ראש הכנסת היא לנהוג לפי המקובל בשנים האחרונות ולקבוע מסגרת דיון של 3 דקות לסיעה.
רוני בר-און: יש רעיון אחר?
רוני בר-און: – 2 בעד.
רוני בר-און: אין נמנעים, אין מתנגדים.
רוני בר-און: אני מתכבד לפתוח את ישיבת ועדת הכנסת, ישיבה מספר 185.
רוני בר-און: הנושא הראשון – בקשת סיעות "שינוי", מפד"ל והאיחוד הלאומי, שהגישו ליושב ראש הכנסת הצעות להביע אי אמון בממשלה בשל: 1.
רוני בר-און: התחייבותה של הממשלה להעברת 290 מיליון שקלים ל "יהדות התורה".
רוני בר-און: אנחנו מברכים את המועמד החדש שמצטרף לרשימת המועמדים האין סופית להרכיב את הממשלה, זה חלק בלתי נפרד מהצעת האי אמון, לכן חייבים להקפיד בו – חבר הכנסת יוסף טומי לפיד.
רוני בר-און: ההצעה השניה היא: פתיחת גרנד קניון בשבת.
רוני בר-און: הצעת האי אמון של המפד"ל והאיחוד הלאומי, כאשר המועמד להרכיב את הממשלה הוא חבר הכנסת ניסן סלומינסקי.
רוני בר-און: ההצעה תידון בישיבת הכנסת ביום שני, ראש חודש טבת – וחודש טוב לכולם, בהזדמנות זו, התשס"ה, 13 בדצמבר, 2004.
רוני בר-און: ועדת הכנסת מתבקשת לקבוע מסגרת דיון להצעות אלה.
רוני בר-און: מעיר לי יושב ראש הכנסת בצדק, אבל מכיוון שעוד לא הורגלנו בתופעה הזו אז לא יכולתי ללמוד אותה באופן פרקטי – שההצעה השניה, במקרה שההצעה הראשונה מתקבלת, איננה נדונה.
קריאה: על מה מצביעים קודם?
ראובן ריבלין: לפי סדר ההגשה.
רוני בר-און: האם תוכל לומר לנו מה סדר ההגשה, אדוני המזכיר?
אריה האן: לפי הסדר שבמכתב.
רוני בר-און: סדר ההגשה הוא כסדר המופיע במכתבו של מזכיר הכנסת.
רוני בר-און: הצעה ראשונה היא של יוסף טומי לפיד, והשניה היא של חבר הכנסת הרב סלומינסקי.
זהבה גלאון: מצביעים לפי הסיעה הגדולה.
ראובן ריבלין: לפי התקנון – לפיד הוא ראש הממשלה.
רוני בר-און: כך או כך אנחנו מתבקשים לקבוע מסגרת דיון.
רוני בר-און: יש הערות לפני כן?
שאול יהלום: למרות שהמפד"ל היא אחת מהמגישות, מאחר והיום הוא חג החנוכה, אני מבקש את מסגרת הדיון הקצרה ביותר האפשרית.
רוני בר-און: האם אני יכול להציע 5 דקות לכל מציע, ו- 3 דקות לכל סיעה בבית?
גדעון סער: סיעת הליכוד צריכה לקבל - - -
רשף חן: אז אני מבקש שגם למציעים יהיו 10 דקות.
שאול יהלום: - 4 דקות .
רוני בר-און: 4 דקות זה כבר לא המסגרת הכי קצרה.
רשף חן: לא ייתכן שלליכוד יהיה יותר מלמציעים.
רשף חן: נקבע 10 ואז הליכוד יכול לקבל 10, אפשר לחיות עם זה.
רוני בריזון: אני עולה להשיב היום - -
רוני בר-און: להשיב?
רוני בר-און: אני מזכיר לך – ברגע שאתה מציע, אתה אינך יכול להשיב, אלא אם זה במסגרת של התשובה למפד"ל.
רוני בר-און: כך או כך – ההצעה שלי היא 5 דקות לכל מציע, סיעת הליכוד – 5 דקות, וכל יתר סיעות הבית – 3 דקות.
רשף חן: סליחה, התקנון לא קובע שכל מציע זה 10 דקות?
רוני בר-און: בהסכמה אפשר לעשות אחרת.
רשף חן: אבל אין הסכמה.
רשף חן: אני אומר שאני לא מסכים - - -
גדעון סער: יכולים לעשות מתכונת רגילה של דיון.
רוני בר-און: אז מה ההצעה של אדוני?
רשף חן: אני אסכים לכל מספר שיהיה אותו הדבר – למציעים ולליכוד.
רוני בר-און: אמרתי: 5 דקות למציעים, ו- 5 דקות לליכוד.
רשף חן: לזה אני מסכים.
ראובן ריבלין: ברשות יושב הראש אני רוצה רק להזכיר שבהתאם להחלטת ועדת הכנסת, אנחנו היום מתחילים את ישיבת הכנסת בשעה 13:00 ומסיימים אותה בשעה 16:00.
רוני בר-און: זו, לפי דעתי, ההחלטות היחידות של ועדת הכנסת שמקיימים, בכל הנוגע לדיון במליאה.
ראובן ריבלין: כי זאת סמכותך.
ראובן ריבלין: מה שבסמכותך אני מקפיד קלה כחמורה.
רוני בר-און: והסמכות של הגבלת הזמנים?
ראובן ריבלין: הדיון הסיעתי?
רשף חן: אדוני, אני חשבתי שאמרת – 10 דקות לליכוד.
רשף חן: אם זה 5 דקות למציעים ולליכוד – זה מקובל עלי.
גדעון סער: 10 דקות זה בסדר.
רוני בר-און: 10 דקות למציעים ו- 10 לליכוד.
רוני בר-און: יש הסכמה, חברים?
זהבה גלאון: לא, אין הסכמה.
רוני בר-און: ממילא אתם גומרים ב- 3 דקות.
רוני בר-און: 10 דקות למציעים, 10 לליכוד, 3 דקות לכל יתר הסיעות.
רוני בר-און: רוב.
רוני בר-און: – אין נגד, ואין נמנעים.
רוני בר-און: ברוב דעות קבענו 10 דקות למציעים, 10 דקות לליכוד, ו-3 דקות לכל יתר הסיעות.
רוני בר-און: הנושא הבא על סדר היום – קביעת ועדות לדיון בהצעות חוק.
רוני בר-און: ההצעה הראשונה: הצעת חוק גיל הפרישה (תיקון – אי החלת החוק על מי שפרש לפני ינואר 2004), התשס"ד-2004, של חברי הכנסת בנימין בן אליעזר, חים כץ וקבוצת חברי כנסת(פ/2488).
רוני בר-און: חברי הכנסת המבקשים, גם חיים כץ וגם בנימין בן אליעזר הסכימו לדחות את הדיון לקראת השבוע הבא, ולכן לא נדון בזה.
רוני בר-און: ההצעה השניה: הצעת חוק הביטוח הלאומי (תיקון מס' 78) (אי תשלום גמלאות בשל פשע שבוצע מתוך מניע לאומני ), התשס"ה-2004 של חבר הכנסת אריה אלדד, שמספרה כ/56 – איך זה יכול להיות שזו הצעה של חבר כנסת - - -
אתי בן יוסף: זו הצעה מטעם הוועדה.
קריאה: היא עברה קריאה ראשונה.
רוני בר-און: נשמעו הצעות להעביר את ההצעה לדיון בוועדת הכספים או בוועדת הכלכלה, אבל בין לבין מבקש יושב ראש ועדת העבודה, הרווחה והבריאות, להעביר את הצעת החוק לדיון בוועדה שלו.
גדעון סער: אדוני היושב ראש, זה נדון בוועדת העבודה.
רוני בר-און: נשמעו הצעות להעביר את הצעת החוק לדיון בוועדת החוקה, חוק ומשפט, או בוועדת העבודה, הרווחה והבריאות.
רוני בר-און: איפה זה הוכן לקריאה ראשונה?
שאול יהלום: בוועדת העבודה והרווחה.
רוני בר-און: מה רוצה חבר הכנסת אריה אלדד?
אריה אלדד: ועדת העבודה והרווחה.
רוני בר-און: תודה, פה אחד העברנו את הדיון לוועדת העבודה, הרווחה והבריאות.
רוני בר-און: הנושא הבא הוא קביעת ועדות לדיון בהצעות לסדר היום הבאות: 1.
רוני בר-און: מדיניות הממשלה כלפי הגליל והנגב, של חבר הכנסת אברהם שוחט.
רוני בר-און: לא נדע מה הוא רוצה, כי הוא לא נוכח כאן.
רוני בר-און: נשמעו הצעות להעביר לוועדת הכספים או ועדת הכלכלה.
רוני בר-און: מי בעד העברה לוועדת הכספים, ירים את ידו?
רוני בר-און: בעד מי נגד?
רוני בר-און: תודה, ברוב של 3 נגד 2 אני קובע שההצעה הועברה לדיון בוועדת הכספים.
רוני בר-און: ההצעה לסדר הבאה – שבוע מודעות למחלת הפסוריאזיס.
רוני בר-און: ההצעה היא של חברת הכנסת לאה נס.
רוני בר-און: נשמעו הצעות במליאה להעביר את הנושא לדיון בוועדת העבודה, הרווחה והבריאות, או בוועדת המדע והטכנולוגיה.
רוני בר-און: חברת הכנסת לאה נס כותבת לנו שהיא רוצה גם מזה וגם מזה, קרי – ועדה משותפת לוועדת המדע, הטכנולוגיה, וועדת העבודה, הרווחה והבריאות.
רוני בר-און: מה אומר חבר הכנסת יהלום?
שאול יהלום: אני מסכים שזה יועבר לוועדת המדע.
גדעון סער: מקובלת עלי עמדת יושב ראש ועדת העבודה והרווחה.